Kusta Rumma (tehnikateadlane)

Kusta Rumma (12. märts 1942 Märjamaa – 8. aprill 2017 Tallinn) oli eesti tehnikateadlane.Eesti teaduse biograafiline leksikon, 3. köide.

Elukäik
Kusta Rumma lõpetas 1960. aastal Märjamaa Keskkooli ja 1965. aastal Tartu Riikliku Ülikooli (TRÜ) füüsikuna; oli tehnikakandidaat (1981, Moskva Üleliiduline Elektrotehnika Instituut), väitekiri "разработка методов и аппаратуры и исследование неоднородных электрофизических процессов в силовых кремниевых полупроводниковых приборах путем регистрации рекомбинационного излучения". 

Ta töötas 1965. aastast TRÜ elektromeetria labori lepingulise töötajana. Aastatel 1965–1998 oli ta Eesti NSV TA Termofüüsika ja Elektrofüüsika Instituudi insener, vaneminsener, peainsener, nooremteadur, vanemteadur, elektrofüüsika sektori juhataja ja osakonnajuhataja, 1998–1999 Tallinna Tehnikaülikooli lepingulise töö vastutav täitja, 2000– ettevõtte Tartu Tehnoloogiad OÜ vanemteadur. 

Ühtlasi oli ta aastatel 1970–1980 Tallinna Polütehnilise Instituudi füüsikaõppejõud ja 1984–1986 Tallinna Pedagoogilise Instituudi vanemõpetaja. 2005. aastast oli ta Eesti Mereakadeemia matemaatika-füüsika õppetooli juhataja ja professor.

Kusta Rumma suri 8. aprillil 2017 Tallinnas ja maeti 15. aprillil 2017 Metsakalmistulehttps://www.kalmistud.ee/haudi?action=hauaplats&filter_hauaplats_hauaplats=84455.

Teadustöö
Uurimisvaldkond: pooljuhtide elektrofüüsika. 50 teaduspublikatsiooni, 1 autoritunnistus.

Teoseid
Новые методики исследования локализации тока в силовых полупроводниковых структурах (kaasautor). // Применение эпитаксиальной технологии в производстве силовых полупроводниковых приборов. Tallinn 1978
Observation of recombination radiation in semiconduktor devices (kaasautor I. Husainova). // Prace Instytutu Electrotechniki, zeszyt 179. Warszawa 1994
The advanced carbide-derived carbon based supercapacitor (kaasautor). // J. of Power Sources, 2006

Viited

Välislingid
Kusta Rumma (12.03.1942 – 08.04.2017)


Kategooria:Eesti tehnikateadlased
Kategooria:Tartu Ülikooli füüsika-matemaatikateaduskonna vilistlased
Kategooria:Tallinna Tehnikaülikooli õppejõud
Kategooria:Metsakalmistule maetud
Kategooria:Sündinud 1942
Kategooria:Surnud 2017